Sir Walter Scott ya iku sastrawan, penyair, sejarawan, juru tulis biografi saka Sekotlan.
Lair ana Edinburgh, Sekotlan, tanggal 15 Agustus 1771.
Séda ana Abbotsford, Roxburgh, Sekotlan, tanggal 21 September 1832.

Bapaké ya iku pengacara.
Ibuné anak dhokter.

Cilikané, dhèwèké urip ana Edinburgh, kerep-kerep dolan menyang perternakané simbahé, Robert Scott, ana Tweeddale ing Perbatasan.
Saka kana, dhèwèké ngerti sajarah kulawargané, lan budaya umum Perbatasan.
Kawit cilik, dhèwèké ngrungokaké cerita saka wates Sekotlan, banjur sregep macani geguritan, lakon, dongèng, lan roman.
Dhèwèké pinter ngeling-eling lan ngutip geguritan, kang marakaké gumuné para pelancong ana tlatah kana.
Èksplorasiné ngenani désa tangga ngrembakakaké tresnane marang kaéndahan alam lan aprésiasi perjuangan sajarah para leluhur Sekotlan.
Dhèwèké lumebu Edinburgh High School, banjur Edinburgh University njipuk gelar sarjana hukum.

Dhèwèké wiwitan nulis umur 25 taun, sepisanan nerjemahaké karya saka basa Jerman, banjur ngalih ana karya geguritan.

Taun 1797, dhèwèké mbojo karo Charlotte Carpenter, duwé anak papat.
Limang taun sawisé, dhèwèké nerbitaké kumpulan balada Sekotlan, The Minstrelsy of the Scottish Borders, telung volumé.
Iku dadi pituduh purwané ngugemi Sekotlan lan sajarah saka sudut pandhang sastra.

Cathetan suku

Pranala njaba 
Biografi ana britannica.com

Sastrawan
Juru gurit
Sekotlan
Artikel Wiki Mrebawani